<classify> Jana kulikuwa na mchezo wa kuwania Ngao ya Jamii kati ya Simba ambao ni Mabingwa Mtetezi wa Ligi Kuu Bara na Azama ambao ni Mabingwa Watetezi wa Kombe la Azam Sports Federation. Mchezo huo uliisha kwa Simba kushinda mabao 4 dhidi ya mawili ya Azam na kubeba ngao hiyo. Magoli ya Simba yalifunga na Msudan Sharraf Shiboub, ambaye alifunga mara mbili, Clatous Chama na Francis Kahata. Magoli ya Azam yalifungwa na Shaaban Iddi Chilunda pamoja na Frank Domayo Hizi ndio dondoo kumi kutokana na yaliyoonekana katika mchezo huo-: 1: Simba ya Dar es Salaam kwa sasa ni kama ni Al Ahly ikiwa Cairo. Kumeanza kuwa na muunganiko sana kati ya wachezaji na mashabiki. 2: Azam wamehukumiwa na ubora wa safu ya kiungo ya Simba. Wao walikua na Sure Boy pekee! No way angeweza kuishinda vita ya Mkude, Dilunga, Shiboub kwa pamoja. 3: Hassan Dilunga. Ameikumbusha Dar es Salaam kwanini aliitwa High Definition. What a perfomance. Amecheza vizuri sana. 4: Shiboub Master. Amepika na kupakua. Simba yenye mpira inamfanya kuwa mchezaji hatari zaidi uwanjani. Ni zaidi ya hatari huyu. 5: Kwa mara nyingine, Simba wametuonyesha tafsiri ya kikosi kipana. Anaumia Bocco, anaingia Chama. Anachoka Dilunga anaingia Kahata. 6: Shaaban Chilunda. Amemaliza mechi na bao moja na moja ya perfomance mbovu ya maisha yake. Alikua na uwezo wa kuimaliza mechi mapema kabisa. 7: Chirwa ameonesha kwanini Gadiel Michael ni chaguo sahihi kwenye kukaba kuliko Mohamed Hussein. Alimsumbua sana na hata goli la pili la Azam limesababishwa na udhaifu wa Mohamed Hussein. 8: Erasto Nyoni ametumika sana. Amechoka. Kuendelea kutumika ni ishara kua kocha hajamuamini yule Mbrazil. 9: Yule straika wa Azam anajua sana. Kazi kubwa ya Ndayiragije ni kutengeneza muunganiko mzuri kati yake na Obrey Chirwa 10: Patrick Aussems ni mwalimu bora kabisa. Tunaweza kusema ndiye Man of the Match. Kwa dakika 15 tu, alimwelewa Ndayiragije na kummaliza.  <topic>: MICHEZO 